Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: A B. Függelék B/8. számú melléklete a 6/1990. (IV.12.) KöHÉM rendelethez1
Paragraph Index: 1271

4. alfüggelék A hatóság neve Világító- és fényjelző berendezések adott típusú háromkerekű segédmotoros kerékpárra történő felszerelésére vonatkozó EK-alkatrész-típusbizonyítvány MINTA EK-alkatrész-típusjóváhagyás száma: ………………. Kiterjesztés száma: ……………. 8. A jármű EK-alkatrész-típusjóváhagyásra előállítva: …………..………-án/-én (dátum) 9. Az EK-alkatrész-típusjóváhagyás megadva/elutasítva (*) V. Rész KÉTKEREKŰ MOTORKERÉKPÁROKRA VONATKOZÓ ELŐÍRÁSOK 1. Valamennyi kétkerekű motorkerékpárt a következő világító- és fényjelző berendezésekkel kell felszerelni: 1.1. távolsági fényszóró; 1.2. tompított fényszóró; 1.3. irányjelző lámpa; 1.4. féklámpa; 1.5. első helyzetjelző lámpa; 1.6. hátsó helyzetjelző lámpa; 1.7. hátsó rendszámtáblát megvilágító lámpa; 1.8. hátsó nem háromszögű fényvisszaverő. 2. Emellett minden kétkerekű motorkerékpárra felszerelhetők a következő világító- és fényjelző berendezések: 2.1. ködfényszóró; 2.2. hátsó ködlámpa; 2.3. elakadásjelző; 2.4. oldalsó nem háromszögű fényvisszaverők. 3. Az 1. és 2. pontban felsorolt minden világító- és fényjelző berendezést a 6. pont vonatkozó rendelkezéseinek megfelelően kell felszerelni. 4. Az 1. és 2. pontban felsoroltakon kívül más világító- és fényjelző berendezés felszerelése nem megengedett. 5. Az 1. és 2. pontban említett és az M1 és N1 kategóriájú járművekre az A. Függelék A/21., A/22., A/23., A/24., A/25., A/26., A/28. vagy A/29. melléklete alapján típusjóváhagyott világító és fényjelző berendezések használatát motorkerékpárokon is meg kell engedni. 6. KÜLÖNLEGES FELSZERELÉSI ELŐÍRÁSOK 6.1. Távolsági fényszórók 6.1.1. Száma: egy vagy kettő. 6.1.2. Elrendezési vázlat: nincs különleges előírás. 6.1.3. Elhelyezés 6.1.3.1. Szélességben: – egy független távolsági fényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a távolsági fényszóró vonatkoztatási pontjának a jármű hosszanti középsíkjában kell lennie, ha pedig egymás mellett vannak, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – egy másik, az első lámpával kölcsönösen egymásba épített távolsági fényszórót úgy kell felszerelni, hogy vonatkoztatási pontja a jármű hosszanti középsíkjában legyen. Ha azonban a jármű a távolsági fényszóró mellett elhelyezett független tompított fényszóróval is fel van szerelve, ezek vonatkoztatási pontjainak a jármű hosszanti középsíkjára szimmetrikusnak kell lenniük, – két távolsági fényszórót, amelyek közül az egyik vagy mindkettő egy másik első lámpával van egymásba építve, úgy kell felszerelni, hogy vonatkoztatási pontjaik a jármű hosszanti középsíkjára szimmetrikusan helyezkedjenek el. 6.1.3.2. Hosszirányban: a jármű elején. Ez az előírás akkor teljesül, ha a jármű vezetőjét a kisugárzott fény nem zavarja sem közvetlenül, sem közvetetten a visszapillantó tükörből, illetve a jármű egyéb visszaverő felületén tükröződve. 6.1.3.3. Független távolsági fényszóró esetén a világítófelület széle és a tompított fényszóró világítófelületének széle közötti távolság nem lehet nagyobb 200 mm-nél. 6.1.3.4. Két távolsági fényszóró esetén a két világítófelület közötti távolság nem lehet nagyobb 200 mm-nél. 6.1.4. Geometriai láthatóság A világítófelület láthatóságát biztosítani kell egy olyan tartományon belül, amelyet a világítófelület kontúrvonalából kiinduló és a fényszóró vonatkoztatási tengelyével legalább 5°-os szöget képező alkotók határolnak, még azokban a zónákban is, amelyek a szóban forgó megfigyelési irányban nem tűnnek megvilágítottnak. A geometriai láthatósági szög csúcspontjának a világí- tófelületnek a távolsági fényszóró lencséjének homokfelületét érintő keresztirányú síkon vett vetületeit kell tekinteni. 6.1.5. Irányítás: előre. A fényszórók elfordulhatnak a kormányzási szöggel együtt. 6.1.6. Csoportosítható a tompított fényszóróval és más első lámpákkal. 6.1.7. Más lámpával nem kombinálható. 6.1.8. Kölcsönösen egymásba építhető a következő lámpákkal: 6.1.8.1. tompított fényszóró; 6.1.8.2. első helyzetjelző lámpa; 6.1.8.3. ködfényszóró. 6.1.9. Elektromos kapcsolás A távolsági fényszórók csak egyidejűleg bekapcsolhatók lehetnek. A tompítottról távolsági fényre történő átváltásnál az összes távolsági fényszórónak világítania kell. A távolsági fényről tompítottra történő átváltásnál az összes távolsági fényszórónak egyszerre kell kikapcsolódnia. A tompított fényszórók a távolsági fényszórókkal együtt is égve maradhatnak. 6.1.10. Bekapcsolás-visszajelző lámpa: kötelező. Kék színű, nem villogó visszajelző lámpa. 6.1.11. Egyéb követelmény: az egyidejűleg bekapcsolt távolsági fényszórók fényereje nem lehet nagyobb 225 000 candela értéknél (EK-alkatrész-típusjóváhagyási érték). 6.2. Tompított fényszórók 6.2.1. Száma: egy vagy kettő. 6.2.2. Elrendezési vázlat: nincs különleges előírás. 6.2.3. Elhelyezés 6.2.3.1. Szélességben: – egy független tompított fényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a tompított fényszóró vonatkoztatási pontjának a jármű hosszanti középsíkjában kell lennie, ha pedig egymás mellett, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – egy másik első lámpával egymásba épített tompított fényszórót úgy kell felszerelni, hogy vonatkoztatási pontja a jármű hosszanti középsíkjában legyen. Ha azonban a jármű el van látva egy független távolsági fényszóróval is, amelyik a tompított fényszóró mellett van elhelyezve, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – két tompított fényszórót, amelyek közül az egyik vagy mindkettő egy másik első lámpával van kölcsönösen egymásba építve, úgy kell felszerelni, hogy vonatkoztatási pontjaiknak a jármű hosszanti középsíkjára szimmetrikusan kell elhelyezkedniük. 6.2.3.2. Magasságban: a talaj felett legalább 500 mm és legfeljebb 1 200 mm-rel. 6.2.3.3. Hosszirányban: a jármű elején. Ez az előírás akkor teljesül, ha a jármű vezetőjét a kisugárzott fény nem zavarja sem közvetlenül, sem közvetetten a visszapillantó tükörből, illetve a jármű egyéb visszaverő felületén tükröződve. 6.2.3.4. Két tompított fényszóró esetén a két világítófelület közötti távolság nem lehet nagyobb 200 mm-nél. 6.2.4. Geometriai láthatóság Ezt a II. Rész A. 10 pontjában megadott α és β szögek határozzák meg: α = 15° felfelé és 10° lefelé; β = 45° balra és jobbra egyetlen tompított fényszóró esetén; 45° kifelé és 10° befelé két tompított fényszóró esetén. A fényszóró közelében lévő lemezek és egyéb alkatrészekből eredő másodlagos hatások nem zavarhatják a többi úthasználót. 6.2.5. Irányítás: előre. Elfordulhat a kormányzási szöggel együtt. A tompított fény függőleges lejtésének − 0,5 % és − 2,5 % között kell lennie, kivéve külső beállítóberendezés esetén. 6.2.6. Csoportosítható a távolsági fényszóróval és más első lámpákkal. 6.2.7. Más lámpával nem kombinálható. 6.2.8. Kölcsönösen egymásba építhető a távolsági fényszóróval és más első lámpákkal. 6.2.9. Elektromos kapcsolás A tompított fényre történő átkapcsoláskor a távolsági fénynek egyidejűleg ki kell aludnia, míg a tompított fény a távolsági fényre kapcsoláskor bekapcsolva maradhat. 6.2.10. Bekapcsolás-visszajelző lámpa: választható. Zöld színű, nem villogó visszajelző lámpa. 6.2.11. Egyéb követelmény: nincs. 6.3. Irányjelző lámpák 6.3.1. Száma: oldalanként kettő. 6.3.2. Elrendezési vázlat: két irányjelző lámpa elöl és két irányjelző lámpa hátul. 6.3.3. Elhelyezés 6.3.3.1. Szélességben: 6.3.3.1.1. az első irányjelző lámpákra a következők vonatkoznak egyidejűleg: 6.3.3.1.1.1. a világítófelületeik közötti távolság legalább 240 mm; 6.3.3.1.1.2. a fényszóró(k) világítófelületének külső szélét érintő függőleges hosszanti síkokon kívül kell elhelyezkedniük; 6.3.3.1.1.3. az irányjelző lámpák és a legközelebbi tompított fényszóró világítófelülete között betartandó legkisebb távolság: – 75 mm, ha az irányjelző minimális fényereje 90 cd, – 40 mm, ha az irányjelző minimális fényereje 175 cd, – 20 mm, ha az irányjelző minimális fényereje 250 cd, – ≤ 20 mm, ha az irányjelző minimális fényereje 400 cd. 6.3.3.1.2. A hátsó irányjelző lámpák világítófelületének belső szélei közötti távolság – a II. Rész A. 10. pontja előírásainak betartása mellett – legalább 180 mm, még akkor is, ha a rendszámtábla fel van szerelve. 6.3.3.2. Magasságban: legalább 350 mm és legfeljebb 1 200 mm a talaj felett. 6.3.3.3. Hosszirányban: a jármű hosszirányban lévő leghátsó pontján átmenő keresztirányú sík és a hátsó irányjelző lámpák vonatkoztatási pontja közötti távolság nem lehet 300 mm-nél nagyobb. 6.3.4. Geometriai láthatóság Vízszintes szög: lásd 2. alfüggelék. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mmnél kisebb magasságban van elhelyezve. 6.3.5. Irányítás Az első irányjelző lámpák elfordulhatnak a kormányzási szöggel együtt. 6.3.6. Csoportosíthatók egy vagy több lámpával. 6.3.7. Más lámpával nem kombinálhatók. 6.3.8. Nem építhetők kölcsönösen egymásba egy másik lámpával. 6.3.9. Elektromos kapcsolás Az irányjelző lámpáknak más lámpáktól függetlenül kell kapcsolódniuk. A jármű azonos oldalán lévő összes irányjelző lámpa ki- és bekapcsolásának ugyanazzal a kapcsolóval kell történnie. 6.3.10. Működés-visszajelző lámpa: kötelező. Lehet optikai vagy akusztikus, vagy mindkettő. Ha optikai, akkor minden normál vezetési testtartásból látható zöld villogó fénynek kell lennie. Ennek az egyik irányjelző lámpa üzemzavara esetén ki kell aludnia, vagy villogás nélkül kell folyamatosan égnie, vagy a villogás gyakoriságának kell egyértelműen változni. Ha a visszajelző akusztikusan működik, akkor ennek jól hallhatónak kell lennie, és az optikai működés-visszajelzővel megegyező működési tulajdonságokat kell mutatnia. 6.3.11. Egyéb követelmény A következő jellemzők mérése során az áramfejlesztő generátor csak a motor és a világítókészülékek működtetéséhez szükséges áramköröket táplálhatja. 6.3.11.1. A villogó jelzés bekapcsolását követően a lámpáknak legfeljebb egy másodperc múlva fel kell gyulladniuk, majd ezt az első lámpa kialvásának legfeljebb másfél másodperc múlva kell követnie. 6.3.11.2. Minden olyan járműnél, amelynek irányjelző lámpái egyenárammal működnek: 6.3.11.2.1. a villogási frekvenciának percenként 90 ± 30-nak kell lennie; 6.3.11.2.2. a jármű azonos oldalán lévő irányjelző lámpáknak azonos fázisban és frekvenciával kell működniük. 6.3.11.3. Minden olyan járműre, amelynek irányjelző lámpái váltóárammal működnek – ha a motor fordulatszáma a maximális sebességhez tartozó fordulatszám 50 és 100 %-a között van –, a következők vonatkoznak: 6.3.11.3.1. a villogási frekvenciának percenként 90 ± 30-nak kell lennie; 6.3.11.3.2. a jármű azonos oldalán lévő irányjelző lámpák villoghatnak egyidejűleg vagy váltakozva. Az 1. alfüggelékben meghatározott zónákban az első lámpák nem látszódhatnak hátulról, a hátsó lámpák pedig elölről. 6.3.11.4. Minden olyan járműre, amelynek irányjelző lámpái váltóárammal működnek – ha a motor fordulatszáma a gyártó által megadott üresjárati fordulatszám és a maximális sebességhez tartozó fordulatszám 50 %-a között van –, a következők vonatkoznak: 6.3.11.4.1. a villogási frekvenciának a 90 + 30 és a 90 – 45 per perc tartományban kell lennie; 6.3.11.4.2. a jármű azonos oldalán lévő irányjelző lámpák villoghatnak egyidejűleg vagy váltakozva. Az 1. alfüggelékben meghatározott zónákban az első lámpák nem látszódhatnak hátulról, a hátsó lámpák pedig elölről. 6.3.11.5. Az egyik irányjelző lámpa – nem rövidzárlatból eredő – üzemzavara esetén a többi lámpának tovább kell villognia, illetve folyamatosan világítania, azonban az előbbi esetben a villogási frekvencia eltérhet az előírt frekvenciától. 6.4. Féklámpák 6.4.1. Száma: egy vagy kettő. 6.4.2. Elrendezési vázlat: nincs különleges előírás. 6.4.3. Elhelyezés 6.4.3.1. Szélességben: a vonatkoztatási pontnak a jármű hosszanti középsíkjában kell lennie, ha csak egy féklámpa van, két féklámpa esetén ezek vonatkoztatási pontjainak a jármű hosszanti középsíkjára szimmetrikusan kell elhelyezkedniük. 6.4.3.2. Magasságban: legalább 250 mm és legfeljebb 1 500 mm a talajszint felett. 6.4.3.3. Hosszirányban: a jármű hátulján. 6.4.4. Geometriai láthatóság Vízszintes szög: 45° balra és jobbra. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mmnél kisebb magasságban van elhelyezve. 6.4.5. Irányítás: hátra. 6.4.6. Csoportosíthatók egy vagy több hátsó lámpával. 6.4.7. Más lámpával nem kombinálhatók. 6.4.8. Kölcsönösen egymásba építhetők a hátsó helyzetjelző lámpával. 6.4.9. Elektromos kapcsolás: fel kell gyulladnia, ha legalább az egyik üzemi féket működtetik. 6.4.10. Bekapcsolás-visszajelző lámpa: nem megengedett. 6.5. Első helyzetjelző lámpák 6.5.1. Száma: egy vagy kettő. 6.5.2. Elrendezési vázlat: nincs különleges előírás. 6.5.3. Elhelyezés 6.5.3.1. Szélességben: – egy független első helyzetjelző lámpa felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor az első helyzetjelző lámpa vonatkoztatási pontjának a jármű hosszanti középsíkjában kell lennie, ha pedig egymás mellett, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – egy másik első lámpával kölcsönösen egymásba épített első helyzetjelző lámpát úgy kell felszerelni, hogy vonatkoztatási pontja a jármű hosszanti középsíkjában legyen, – két első helyzetjelző lámpát, amelyek közül az egyik vagy mindkettő egy másik első lámpával van kötelezően egymásba építve, úgy kell elhelyezni, hogy vonatkoztatási pontjaik a jármű hosszanti középsíkjára szimmetrikusan helyezkedjenek el. 6.5.3.2. Magasságban: legalább 350 mm és legfeljebb 1 200 mm a talaj felett. 6.5.3.3. Hosszirányban: a jármű elején. 6.5.4. Geometriai láthatóság Vízszintes szög: 80° jobbra és balra egyetlen első helyzetjelző lámpa esetén; 80° kifelé és 45° befelé két első helyzetjelző lámpa esetén. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a lámpa 750 mm-nél kisebb magasságban van elhelyezve. 6.5.5. Irányítás: előre. Elfordulhat a kormányzási szöggel együtt. 6.5.6. Csoportosítható minden más első lámpával. 6.5.7. Kölcsönösen egymásba építhető minden más első lámpával. 6.5.8. Elektromos kapcsolás: nincs különleges előírás 6.5.9. Bekapcsolás-visszajelző lámpa: kötelező. Zöld színű, nem villogó visszajelző lámpa; ettől a visszajelzőtől el lehet tekinteni, ha a műszerfalvilágítás csak az első helyzetjelző lámpával egyidejűleg kapcsolható be és ki. 6.5.10. Egyéb követelmény: nincs. 6.6. Hátsó helyzetjelző lámpák 6.6.1. Száma: egy vagy kettő. 6.6.2. Elrendezési vázlat: nincs különleges előírás. 6.6.3. Elhelyezés 6.6.3.1. Szélességben: a vonatkoztatási pontnak egyetlen hátsó helyzetjelző lámpa esetén a jármű hoszszanti középsíkjában kell lennie, két hátsó helyzetjelző lámpa esetén ezek vonatkoztatási pontjainak a jármű hosszanti középsíkjára szimmetrikusan kell elhelyezkedniük. 6.6.3.2. Magasságban: legalább 250 mm és legfeljebb 1 500 mm a talajszint felett. 6.6.3.3. Hosszirányban: a jármű hátulján. 6.6.4. Geometriai láthatóság Vízszintes szög: 80° balra és jobbra egyetlen hátsó helyzetjelző lámpa esetén; 80° kifelé és 45° befelé két hátsó helyzetjelző lámpa esetén. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mmnél kisebb magasságban van elhelyezve. 6.6.5. Irányítás: hátrafelé. 6.6.6. Csoportosítható minden más hátsó lámpával. 6.6.7. Kombinálható a hátsó rendszámtáblát megvilágító lámpával. 6.6.8. Kölcsönösen egymásba építhető a féklámpával vagy a hátsó nem háromszögű fényvisszaverővel vagy mindkettővel, vagy pedig a hátsó ködlámpával. 6.6.9. Elektromos kapcsolás: nincs különleges előírás. 6.6.10. Bekapcsolás-visszajelző lámpa: választható. Ezt a funkciót esetleg az első helyzetjelzőhöz használt berendezés is betöltheti. 6.6.11. Egyéb követelmény: nincs. 6.7. Ködfényszórók 6.7.1. Száma: egy vagy kettő. 6.7.2. Elrendezési vázlat: nincs különleges előírás. 6.7.3. Elhelyezés 6.7.3.1. Szélességben: – egy ködfényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a ködfényszóró vonatkoztatási pontjának a jármű hosszanti középsíkjában kell lennie, ha pedig egymás mellett, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – egy másik első lámpával kölcsönösen egymásba épített ködfényszórót úgy kell felszerelni, hogy vonatkoztatási pontja a jármű hosszanti középsíkjában legyen, – két ködfényszórót, amelyek közül az egyik vagy mindkettő egy másik első lámpával van kölcsönösen egymásba építve, úgy kell felszerelni, hogy vonatkoztatási pontjaik a jármű hoszszanti középsíkjára szimmetrikusan helyezkedjenek el. 6.7.3.2. Magasságban: legalább 250 mm a talajszint felett. A világítófelület egyetlen pontja sem lehet a tompított fényszóró világítófelületének legmagasabb pontja felett. 6.7.3.3. Hosszirányban: a jármű elején. Ez az előírás akkor teljesül, ha a kisugárzott fény nem zavarja a vezetőt sem közvetlenül, sem a visszapillantó tükörből, illetve a jármű egyéb visszaverő felületéről. 6.7.4. Geometriai láthatóság Ezt a II. Rész A. 10. pontjában megadott α és β szögek határozzák meg: α = 5° felfelé és lefelé; β = 45° balra és jobbra, kivéve a nem középen elhelyezett lámpa esetén, ekkor a szög befelé β = 10° legyen. 6.7.5. Irányítás: előre. A ködfényszóró elfordulhat a kormányzási szöggel együtt. 6.7.6. Csoportosítható más első lámpákkal. 6.7.7. Nem kombinálható más első lámpával. 6.7.8. Egymásba építhető távolsági fényszóróval és első helyzetjelző lámpával. 6.7.9. Elektromos kapcsolás A ködfényszórónak a távolsági fényszórótól vagy a tompított fényszórótól függetlenül be- és kikapcsolhatónak kell lennie. 6.7.10. Bekapcsolás-visszajelző lámpa: választható. Zöld színű, nem villogó visszajelző lámpa. 6.7.11. Egyéb követelmény: nincs. 6.8. Hátsó helyzetjelző ködlámpák 6.8.1. Száma: egy vagy kettő. 6.8.2. Elrendezési vázlat: nincs különleges előírás. 6.8.3. Elhelyezés 6.8.3.1. Szélességben: egy független hátsó ködlámpa felszerelhető egy másik hátsó lámpa fölé, alá vagy mellé. Amennyiben ezek a lámpák egymás fölött vannak, akkor a hátsó ködlámpa vonatkoztatási pontjának a jármű hosszanti középsíkjában kell lennie, ha pedig egymás mellett vannak, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük. Egy másik hátsó lámpával kölcsönösen egymásba épített hátsó ködlámpát úgy kell felszerelni, hogy vonatkoztatási pontja a jármű hosszanti középsíkjában legyen. 6.8.3.2. Magasságban: legalább 250 mm és legfeljebb 900 mm a talajszint felett. 6.8.3.3. Hosszirányban: a jármű hátulján. 6.8.3.4. A hátsó ködlámpa és a féklámpa világítófelülete közötti távolság legalább 100 mm. 6.8.4. Geometriai láthatóság Ezt a II. Rész A. 10. pontjában megadott α és β szögek határozzák meg: α = 5° felfelé és lefelé; β = 25° balra és jobbra. 6.8.5. Irányítás: hátrafelé. 6.8.6. Csoportosítható minden más hátsó lámpával. 6.8.7. Más lámpával nem kombinálható. 6.8.8. Kölcsönösen egymásba építhető a hátsó helyzetjelző lámpával. 6.8.9. Elektromos kapcsolás A lámpa csak akkor lehet bekapcsolható, ha a következő lámpák közül egy vagy több már be van kapcsolva: távolsági fényszóró, tompított fényszóró vagy a ködfényszóró. Ha a jármű fel van szerelve ködfényszóróval, akkor a hátsó ködlámpának a ködfényszórótól függetlenül kikapcsolhatónak kell lennie. 6.8.10. Bekapcsolás-visszajelző lámpa: kötelező. Borostyánsárga színű, nem villogó visszajelző lámpa. 6.8.11. Egyéb követelmény: nincs. 6.9. Elakadásjelző 6.9.1. A 6.3–6.3.8. pontban foglalt előírások érvényesek. 6.9.2. Elektromos kapcsolás Bekapcsolásának egy külön kapcsoló működtetésével kell történnie, amely lehetővé teszi az irányjelző lámpák egyidejű áramellátását. 6.9.3. Bekapcsolás-visszajelző lámpa: kötelező. Piros színű villogó visszajelző lámpa vagy ennek hiányában: a 6.3.10. pontban előírt visszajelző lámpák egyidejű működése. 6.9.4. Egyéb követelmény Az elakadásjelző villogási frekvenciája percenként 90 ± 30. Az irányjelző lámpáknak az elakadásjelző bekapcsolását követően legfeljebb egy másodperc múlva fel kell gyulladniuk, majd ezt követően legalább másfél másodperccel ki kell aludniuk. A vészvillogónak akkor is bekapcsolhatónak kell lennie, ha a motor indítását, illetve leállítását végző kapcsoló olyan állásban van, amelynél a motor nem járhat. 6.10. Hátsó rendszámtáblát megvilágító lámpa 6.10.1. Száma: egy. A lámpa több, a hátsó rendszámtábla helyének megvilágítására szolgáló optikai elemből is állhat. 6.10.2. Elrendezési vázlat 6.10.3. Elhelyezés 6.10.3.1. Szélességben 6.10.3.2. Magasságban 6.10.3.3. Hosszirányban 6.10.4. Geometriai láthatóság 6.10.5. Elhelyezés úgy, hogy a lámpa megvilágítsa a rendszámtábla helyét. 6.10.6. Csoportosítható egy vagy több hátsó lámpával. 6.10.7. Kombinálható a hátsó helyzetjelző lámpával. 6.10.8. Nem építhető kölcsönösen egymásba egy másik lámpával. 6.10.9. Elektromos kapcsolás: nincs különleges előírás. 6.10.10. Bekapcsolás-visszajelző lámpa: választható. Ezt a funkciót a helyzetjelző lámpa visszajelző lámpájának kell biztosítania. 6.10.11. Egyéb követelmény: nincs. 6.11. Oldalsó nem háromszögű fényvisszaverők 6.11.1. Száma oldalanként: egy vagy kettő, IA. osztályú 1. 6.11.2. Elrendezési vázlat: nincs különleges előírás. 6.11.3. Elhelyezés 6.11.3.1. Szélességben: nincs különleges előírás. 6.11.3.2. Magasságban: legalább 300 mm és legfeljebb 900 mm a talajszint felett. 6.11.3.3. Hosszirányban: olyan legyen, hogy normál körülmények között se a vezető, se utasa, se ezek ruházata ne takarja el a fényvisszaverőt. 6.11.4. Geometriai láthatóság Vízszintes szög: 30° előre és hátra. Függőleges szög: a vízszintestől 15° felfelé és 15° lefelé. A vízszintes alatti függőleges szög azonban 5°-ra csökkenthető, ha a fényvisszaverő 750 mm-nél kisebb magasságban van elhelyezve. 6.11.5. Irányítás: a fényvisszaverők vonatkoztatási tengelyének a jármű hosszanti középsíkjára merőlegesnek kell lennie, és kifelé kell irányulnia. Az első fényvisszaverők elfordulhatnak a kormányzási szöggel együtt. 6.11.6. Csoportosítható más fényjelző berendezésekkel. 6.12. Hátsó nem háromszögű fényvisszaverő 6.12.1. Száma: egy, IA. osztályú 1. 6.12.2. Elrendezési vázlat: nincs különleges előírás. 6.12.3. Elhelyezés 6.12.3.1. Szélességben: a vonatkoztatási pontnak a jármű hosszanti középsíkjában kell lennie. 6.12.3.2. Magasságban: legalább 250 mm és legfeljebb 900 mm a talajszint felett. 6.12.3.3. Hosszirányban: a jármű hátulján. Az MR. A. Függelék A/21. számú melléklet szerinti osztályozásnak megfelelően. 6.12.4. Geometriai láthatóság Vízszintes szög: 30° balra és jobbra. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a fényvisszaverő 750 mm-nél kisebb magasságban van elhelyezve. 6.12.5. Irányítás: hátrafelé. 6.12.6. Csoportosítható minden más lámpával. 6.12.7. A fényvisszaverő világítófelületének lehetnek más hátsó lámpákkal közös részei.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes